# **Príloha č. 1 súťažných podkladov**

# **OPIS PREDMETU ZÁKAZKY**

1. Názov predmetu zákazky: „ **Havarijné poistenie a Povinné zmluvné poistenie zodpovednosti za škodu**.“
2. Celková predpokladaná hodnota: **27 680 000** **eur.**
3. **HAVARIJNÉ POISTENIE MOTOROVÝCH VOZIDIEL**

Celková predpokladaná hodnota **Poistné 6 400 000,00€**

* 1. **Predmet poistenia**

Predmetom poistenia bude havarijné poistenie súboru motorových a prípojných vozidiel:

* ktoré sú vo vlastníctve obstarávateľskej organizácie;
* ktorých je obstarávateľská organizácia oprávneným užívateľom, prípadne držiteľom na základe leasingových zmlúv alebo zmlúv o prenájme (zapožičaní), z ktorých mu vyplýva povinnosť tieto vozidlá poistiť.

Zoznam vozidiel tvorí prílohu č. 1.a tohto opisu predmetu zákazky. Obstarávateľská organizácia si vyhradzuje právo aktualizovať uvedený zoznam v závislosti od stavu vozidiel, v čase bezprostredne pred začiatkom účinnosti príslušnej poistnej zmluvy.

* 1. **Rozsah poistenia**

Požadovaný minimálny rozsah poistenia:

1. poškodenie alebo zničenie vozidla v dôsledku havárie a stretu;
2. odcudzenie celého vozidla alebo jeho častí;
3. poškodenie alebo zničenie vozidla v dôsledku živelnej udalosti;
4. úmyselné poškodenie alebo zničenie vozidla - vandalizmus;
5. úmyselné poškodenie, zničenie (vrátane sprejerstva) a krádež (aj bez prekonania prekážky) označovačov cestovných lístkov;
   1. **Osobitné požiadavky a dojednania, ktoré musia byť súčasťou poistenia a jeho ceny**
6. Uchádzač je povinný v ponuke predložiť kompletný sadzobník, prípadne individuálne sadzby pre všetky skupiny vozidiel, a to pre prípad, že obstarávateľská organizácia zakúpi v priebehu poistenia vozidlá iných skupín, ako sú uvedené v zozname vozidiel, ktorý tvorí prílohu č. 1.a tohto opisu predmetu zákazky;
7. Poistné sadzby pre výpočet poistného sú záväzné a nemenné počas celej doby trvania poistenia;
8. Obstarávateľská organizácia si vyhradzuje právo aktualizácie súboru vozidiel pri nadobudnutí alebo vyradení vozidiel počas trvania poistenia a pri zmene určenia použitia vozidiel, ktoré sú už v súbore poistených motorových vozidiel. Tieto aktualizácie sa budú realizovať na základe písomného oznámenia (napr. aj elektronickou poštou), ktoré bude doručené uchádzačovi. Obstarávateľská organizácia predloží uchádzačovi na účely aktualizácie príslušné doklady. Aktualizácia súboru vozidiel sa nebude považovať za podstatnú zmenu zmluvy, ktorá by vyžadovala jej úpravu vo forme písomného dodatku k poistnej zmluve;
9. Poistné bude hradené bezhotovostne štvrťročnými splátkami bez uplatnenia princípu področnosti. Uchádzač vykoná predpis poistného (avízo, vyúčtovanie), ktorý musí obsahovať zoznam poistených vozidiel s vyčíslením poistného pre dané poistné obdobie;
10. Splatnosť poistného bude 30 dní odo dňa, kedy bude obstarávateľskej organizácii doručený predpis na úhradu. Táto lehota sa týka tak pravidelných štvrťročných predpisov, ako aj predpisov na úhradu alikvótneho poistného, v prípade zaradenia alebo vyradenia ďalšieho vozidla do poistenia;
11. Maximálna sadzba za jednu odpracovanú normohodinu (Nh) v servise:

* v prípade opravy, vykonanej autorizovaným opravcom, to budú sadzby, ktoré takýto opravca v danom regióne štandardne účtuje pre konkrétny druh prác, značku a typ vozidla;
* v prípade opravy, vykonanej neautorizovaným opravcom, to budú sadzby, ktoré takýto opravca v danom regióne štandardne účtuje pre konkrétny druh prác, značku a typ vozidla, maximálne však priemená sadzba, ktorú pre konkrétnu značku a typ vozidla používaju autorizovaní opravcovia v regióne;
* v prípade opravy, vykonanej zmluvným opravcom uchádzača, to budú sadzby, ktoré má takýto opravca zmluvne dohodnuté s uchádzačom;
* v prípade opravy, vykonanej vo vlastných dielňach verejného obstarávateľa, to budú sadzby, v zmysle interného cenníka verejného obstarávateľa;

1. Totálnou škodou sa rozumie:

* škoda, ktorej predpokladané (kalkulované) náklady na opravu sú vyššie ako 90% všeobecnej hodnoty vozidla v čase vzniku škody;
* škoda spôsobená odcudzením vozidla;

1. Parciálnou škodou je každá škoda, okrem škôd, uvedených v ods. g);
2. Limit plnenia pre škody vzniknuté na označovačoch cestovných lístkov je 2400 EUR;
3. Súčasťou poistenia sú aj asistenčné služby, ktorých dojednanie je pre osobné a úžitkové vozidlá s celkovou hmotnosťou do 3500 kg (vrátane) v rámci poistenia bezplatné.
4. Súčasťou poistného plnenia sú aj náklady súvisiace s transportom vozidla k autorizovanému opravcovi, prípadne výrobcovi vozidla, na účely vykonania opravy. Plnenie je podmienené súhlasom uchádzača s transportom vozidla, o ktorého udelenie musí obstarávateľská organizácia písomne požiadať.
5. Uchádzač akceptuje aktuálny spôsob zabezpečenia motorových vozidiel uvedených v zozname vozidiel, ktorý tvorí prílohu č. 1.a tohto opisu predmetu zákazky (alebo v jej aktualizovanej verzii), pre prípad krádeže. Pri vozidlách, ktoré vstúpia do poistenia po dátume účinnosti poistnej zmluvy, bude obstarávateľská organizácia akceptovať spôsob zabezpečenia, stanovený poistnou zmluvou.
6. Uchádzač bude akceptovať poistné sumy vozidiel uvedených v zozname vozidiel, ktorý tvorí prílohu č. 1.a tohto opisu predmetu zákazky (alebo v jej aktualizovanej verzii) a v prípade zistenia odchýliek od nových cien, nebude uplatňovať podpoistenie. Pre vozidlá, ktoré vstúpia do poistenia po dátume účinnosti poistnej zmluvy, bude poistnou sumou nová cena vozidla.
7. Uchádzač nebude vyžadovať vstupné obhliadky vozidiel uvedených v zozname vozidiel, ktorý tvorí prílohu č. 1.a tohto opisu predmetu zákazky (alebo v jej aktualizovanej verzii).
8. Obstarávateľská organizácia bude vlastnými prostriedkami a vlastnými zamestnancami zisťovať rozsah poškodenia poistených vozidiel a vyhotovovať o tom zápis a fotodokumentáciu (tzv. „samoobhliadka”). Táto možnosť platí pre škody na poistených vozidlách s predpokladanou výškou opravy nepresahujúcou 3.990 EUR. Táto požiadavka obstarávateľskej organizácie môže byť upravená aj samostatným právnym dokumentom, ktorého účinnosť však musí byť najneskôr v deň začiatku účinnosti poistnej zmluvy.
   1. **Spoluúčasť**
9. 5%, min. 65 EUR - osobné a nákladné vozidlá s celkovou hmotnosťou do 3500 kg (vrátane)
10. 10%, min. 330 EUR - ostatné vozidlá;
11. 165 EUR - označovače cestovných lístkov.
    1. **Územná platnosť poistenia**
12. Slovenská republika a geografické územie Európy pre osobné a nákladné vozidlá s celkovou hmotnosťou do 3500 kg (vrátane);
13. Slovenská republika pre ostatné vozidlá.
14. **HAVARIJNÉ POISTENIE DRÁHOVÝCH VOZIDIEL**

Celková predpokladaná hodnota: **16 000 000,00€**

* 1. **Predmet poistenia**

Predmetom poistenia je poistenie súboru trolejbusov a električiek:

* ktoré sú vo vlastníctve obstarávateľskej organizácie;
* ktorých je obstarávateľská organizácia oprávneným užívateľom, prípadne držiteľom na základe leasingových zmlúv alebo zmlúv o prenájme (zapožičaní), z ktorých jej vyplýva povinnosť tieto vozidlá poistiť.

Zoznam vozidiel tvorí prílohu č. 1.b tohto opisu predmetu zákazky. Obstarávateľská organizácia si vyhradzuje právo aktualizovať uvedený zoznam v závislosti od stavu vozidiel, v čase bezprostredne pred začiatkom účinnosti poistnej zmluvy.

* 1. **Rozsah poistenia**

Požadovaný minimálny rozsah poistenia:

1. poškodenie alebo zničenie vozidla v dôsledku havárie a stretu;
2. odcudzenie celého vozidla alebo jeho častí;
3. poškodenie alebo zničenie vozidla v dôsledku živelnej udalosti, minimálne nasledovných rizík:

* požiar a dym vznikajúcicm pri požiari
* výbuch,
* priamy úder blesku,
* víchrica (vietor dosahujúci rýchlosť min. 76 km/h),
* povodeň, záplava, príval bahna,
* katastrofálny dážď, ľadovec, krupobitie
* ťarcha snehu a námrazy
* pád stromov, stožiarov a iných predmetov, ak nie sú súčasťou poškodenej poistenej veci,
* voda unikajúca z vodovodných zariadení alebo z prívodného alebo odvádzacieho potrubia týchto zariadení
* kvapalina alebo para unikajúca z ústredného, etážového alebo diaľkového kúrenia,

1. úmyselné poškodenie alebo zničenie vozidla - vandalizmus;
2. lom stroja, minimálne v dôsledku nasledovných rizík:

* chyba konštrukcie, chyba materiálu alebo výrobná chyba (pokiaľ sa na ňu nevzťahuje záruka výrobcu); konštrukčná chyba sa posudzuje podľa stavu techniky v období konštruovania stroja, vady materiálu a zhotovenia podľa stavu v období výroby stroja,
* chyba obsluhy, nešikovnosť, nedbalosť alebo úmyselné konanie,
* pretlak pary, plynu, kvapaliny alebo podtlak,
* pád stroja,
* roztrhnutie v dôsledku odstredivej sily,
* elektrický skrat a iné pôsobenie elektrického prúdu (prepätie, indukčné účinky blesku),
* zlyhanie meracej, regulačnej alebo zabezpečovacej techniky
* vniknutie cudzieho predmetu

1. úmyselné poškodenie, zničenie (vrátane sprejerstva) a krádež (aj bez prekonania prekážky) označovačov cestovných lístkov.
   1. **Osobitné požiadavky a dojednania, ktoré musia byť súčasťou poistenia a jeho ceny**
2. Poistné sadzby pre výpočet poistného sú záväzné a nemenné počas celej doby trvania poistenia;
3. Obstarávateľská organizácia si vyhradzuje právo aktualizácie súboru vozidiel pri nadobudnutí alebo vyradení vozidiel počas trvania poistenia a pri zmene určenia použitia vozidiel, ktoré sú už v súbore poistených motorových vozidiel. Tieto aktualizácie sa budú realizovať na základe písomného oznámenia (napr. aj elektronickou poštou), ktoré bude doručené uchádzačovi. Obstarávateľská organizácia predloží uchádzačovi na účely aktualizácie príslušné doklady. Aktualizácia súboru vozidiel sa nebude považovať za podstatnú zmenu zmluvy, ktorá by vyžadovala jej úpravu vo forme písomného dodatku k poistnej zmluve;
4. Poistné bude hradené bezhotovostne štvrťročnými splátkami bez uplatnenia princípu področnosti. Uchádzač vykoná predpis poistného (avízo, vyúčtovanie), ktorý musí obsahovať zoznam poistených vozidiel s vyčíslením poistného pre dané poistné obdobie;
5. Splatnosť poistného bude 30 dní odo dňa, kedy bude obstarávateľskej organizácii doručený predpis na úhradu. Táto lehota sa týka tak pravidelných štvrťročných predpisov, ako aj predpisov na úhradu alikvótneho poistného, v prípade zaradenia alebo vyradenia ďalšieho vozidla do poistenia;
6. Maximálna sadzba za jednu odpracovanú normohodinu (Nh) v servise:

* v prípade opravy, vykonanej autorizovaným opravcom, to budú sadzby, ktoré takýto opravca v danom regióne štandardne účtuje pre konkrétny druh prác, značku a typ vozidla;
* v prípade opravy, vykonanej vo vlastných dielňach obstarávateľskej organizácie, to budú sadzby, v zmysle interného cenníka obstarávateľskej organizácie;

1. Totálnou škodou sa rozumie:

* škoda, ktorej predpokladané (kalkulované) náklady na opravu sú vyššie, ako 90% všeobecnej hodnoty vozidla v čase vzniku škody;
* škoda, spôsobená odcudzením vozidla;

1. Parciálnou škodou je každá škoda, okrem škôd, uvedených v ods. f);
2. Limit plnenia pre škody vzniknuté na označovačoch cestovných lístkov je 700 EUR;
3. Súčasťou poistného plnenia sú aj náklady súvisiace s transportom vozidla k autorizovanému opravcovi, prípadne výrobcovi vozidla, na účely vykonania opravy. Plnenie je podmienené súhlasom uchádzača s transportom vozidla, o ktorého udelenie musí obstarávateľská organizácia písomne požiadať;
4. Uchádzač akceptuje aktuálny spôsob zabezpečenia motorových vozidiel uvedených v zozname vozidiel, ktorý tvorí prílohu č. 1.b tohto opisu predmetu zákazky (alebo v jej aktualizovanej verzii) pre prípad krádeže. Pri vozidlách, ktoré vstúpia do poistenia po dátume účinnosti poistnej zmluvy, bude obstarávateľská organizácia akceptovať spôsob zabezpečenia stanovený poistnou zmluvou;
5. Uchádzač bude akceptovať poistné sumy vozidiel uvedených v zozname vozidiel, ktorý tvorí prílohu č. 1.b tohto opisu predmetu zákazky (alebo v jej aktualizovanej verzii) a v prípade zistenia ochýliek od nových cien, nebude uplatňovať podpoistenie. Pre vozidlá, ktoré vstúpia do poistenia po dátume účinnosti poistnej zmluvy, bude poistnou sumou nová cena vozidla;
6. Uchádzač nebude vyžadovať vstupné obhliadky vozidiel uvedených v zozname vozidiel, ktorý tvorí prílohu č. 1.b tohto opisu predmetu zákazky (alebo v jej aktualizovanej verzii);
7. Obstarávateľská organizácia bude vlastnými prostriedkami a vlastnými zamestnancami zisťovať rozsah poškodenia poistených vozidiel a vyhotovovať o tom zápis a fotodokumentáciu (tzv. „samoobhliadka”). Táto možnosť platí pre škody na poistených vozidlách s predpokladanou výškou opravy nepresahujúcou 3.990 EUR. Táto požiadavka verejného obstarávateľa môže byť upravená aj samostatným právnym dokumentom, ktorého účinnosť však musí byť najneskôr v deň začiatku účinnosti poistnej zmluvy.
   1. **Spoluúčasť**
8. 1 300 EUR - vozidlá
9. 165 EUR - označovače cestovných lístkov.
   1. **Územná platnosť poistenia**

Slovenská republika

**Ďalšie osobitné podmienky:**

Uchádzač predloží opis poskytnutých služieb, v ktorom uvedie obchodné označenie poskytnutých služieb, technické, kvalitatívne, materiálové parametre ponúkaných poskytnutých služieb a ďalšie informácie o ponúkaných službách v takom rozsahu, aby bolo možné jednoznačne posúdiť splnenie všetkých požiadaviek obstarávateľskej organizácie na predmet zákazky. Jednotlivý opis poskytnutých služieb musí byť jednoznačne priradený k príslušnej položke predmetu zákazky a ku každej časti tak, že bude označený poradovým číslom a názvom položky. Opis poskytnutých služieb musí byť v súlade s požiadavkami obstarávateľskej organizácie.

1. **POVINNÉ ZMLUVNÉ POISTENIE ZODPOVEDNOSTI ZA ŠKODU**

Celková predpokladaná hodnota**: 5 280 000,€**

Predmetom poistenia je povinné zmluvné poistenie zodpovednosti za škodu spôsobenú prevádzkou súboru:

1. motorových vozidiel, ktorých držiteľom zapísaným v dokladoch vozidla (alebo osobou, na ktorú sa držba motorového vozidla previedla) je obstarávateľská organizácia;
2. ostatných vozidiel, ktoré sú vo vlastníctve obstarávateľskej organizácie, ktorá je zároveň ich prevádzkovateľom.

Zoznam vozidiel podľa písm. a) a b) vyššie tvorí prílohu č. 1.c tohto opisu predmetu zákazky. Obstarávateľská organizácia si vyhradzuje právo aktualizovať uvedený zoznam v závislosti od počtu a štruktúry vozidiel, v čase pred začiatkom účinnosti poistnej zmluvy.

* 1. **Rozsah poistenia**

Rozsah poistenia je daný zákonom č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov (ďalej „zákon o PZP“) v znení neskorších predpisov. V prípade zmeny právnych predpisov, čo by mohlo mať za následok zvýšenie ceny za poskytnutie služby, si obstarávateľská organizácia vyhradzuje právo dojednať tieto zmeny dodatkom k poistnej zmluve.

* 1. **Minimálne požadované limity poistného plnenia z jednej škodovej udalosti**

1. 6 450 000 eur za škodu podľa § 4 ods. 2 písm. a) a náklady podľa § 4 ods. 3 zákona o PZP, bez ohľadu na počet zranených alebo usmrtených; za škodu podľa § 4 ods. 2 písm. a) a náklady podľa § 4 ods. 3 bez ohľadu na počet zranených alebo usmrtených;
2. 1 300 000 eur za škodu podľa § 4 ods. 2 písm. b) až d) zákona o PZP bez ohľadu na počet poškodených.
   1. **Osobitné požiadavky a dojednania, ktoré musia byť súčasťou poistenia a jeho ceny**
3. Uchádzač bude povinný v ponuke predložiť kompletný sadzobník pre všetky skupiny vozidiel a to pre prípad, že obstarávateľská organizácia zakúpi v priebehu poistenia vozidlá iných skupín, ako sú uvedené v prílohe č. 1.c tohto opisu predmetu zákazky (alebo v jeho aktualizovanej verzii);
4. Poistné sadzby pre výpočet poistného sú záväzné a nemenné počas celej doby trvania poistenia. Uchádzač nemôže zachovanie výšky týchto sadzieb a celkového ročného poistného akokoľvek podmieňovať. Celkové ročné poistné sa môže meniť len z dôvodu:
5. zmeny počtu vozidiel v súbore;
6. zmeny druhu vozidla;
7. zmeny druhu použitia (prevádzky) vozidla;
8. Poistné bude platené bezhotovostne štvrťročnými splátkami bez uplatnenia princípu področnosti. Uchádzač vykoná predpis (avízo, vyúčtovanie) na úhradu poistného, ktorý musí obsahovať zoznam poistených vozidiel s vyčíslením poistného pre dané poistné obdobie;
9. Splatnosť poistného je posledný kalendárny deň mesiaca, v ktorom bol obstarávateľskej organizácií doručený predpis (avízo, vyúčtovanie) na úhradu poistného. Táto lehota sa týka tak pravidelných štvrťročných predpisov, ako aj predpisov na úhradu alikvótneho poistného, v prípade zaradenia alebo vyradenia ďalšieho vozidla do poistenia;
10. Obstarávateľská organizácia si vyhradzuje právo aktualizácie súboru vozidiel pri nadobudnutí alebo vyradení vozidiel počas trvania poistenia a pri zmene druhu použitia vozidiel, ktoré sú už v súbore poistených motorových vozidiel. Tieto aktualizácie sa budú realizovať na základe písomného oznámenia (napr. aj elektronickou poštou), ktoré bude doručené uchádzačovi. Obstarávateľská organizácia predloží uchádzačovi na účely aktualizácie príslušné doklady. Aktualizácia súboru vozidiel sa nebude považovať za podstatnú zmenu poistnej zmluvy, ktorá by vyžadovala jej úpravu formou písomného dodatku;
11. Súčasťou poistenia budú aj asistenčné služby, ktorých dojednanie je pre osobné a úžitkové vozidlá s celkovou hmotnosťou do 3500 kg v rámci poistenia bezplatné.
    1. **Spoluúčasť**

Bez spoluúčasti a franšízy.

* 1. **Územná platnosť poistenia**

Slovenská republika a všetky štáty systému Zelenej karty.

**Doplňujúce informácie**

**Prehľad škodovosti za posledných 5 rokov.**

Pre informáciu uvádzame škodovosť z aktuálnych poistných zmlúv :

**HAVARIJNÉ POISTENIE MOTOROVÝCH VOZIDIEL:**

Počet poistných udalostí:  *1 809*

Predpísané poistné spolu:    *2 780 434,72 €*

Celkové plnenie spolu:          *1 125 253,21 €*

Škodovosť vrátane rezervy v rámci HP poistenia motorových vozidiel je vo výške cca. *45,46%*

****

**HAVARIJNÉ POISTENIE DRÁHOVÝCH VOZIDIEL**

Počet poistných udalostí:  *750*

Predpísané poistné spolu:    *6 550 350,39 €*

Celkové plnenie spolu:          *892 858,77€*

Škodovosť vrátane rezervy v rámci HP poistenia dráhových vozidiel je vo výške cca. *16,25%*

****

**POVINNÉ ZMLUVNÉ POISTENIE ZODPOVEDNOSTI ZA ŠKODU:**

Počet poistných udalostí:  *5 014*

Predpísané poistné spolu:    *2 747 187,51 €*

Celkové plnenie spolu:          *1 706 822,99€*

Škodovosť bez rezervy v rámci PZP poistenia je vo výške cca. *62%*



**Príloha č. 1.a**

**Zoznam vozidiel na účely Havarijného poistenia motorových vozidiel**

Zverejnené ako samostatný dokument.

**Príloha č. 1.b**

**Zoznam vozidiel na účely Havarijného poistenia dráhových vozidiel**

Zverejnené ako samostatný dokument

**Príloha č. 1.c**

**Zoznam vozidiel na účely povinného zmluvného poistenia zodpovednosti za škodu spôsobenú prevádzkou súboru**

Zverejnené ako samostatný dokument